**Мәсіхке мойынсұнуды бастаңыз**

***«Жаратқан Иенің берік мейірімін,***

***Біз үшін жасаған бар игі істерін***

***Мен есіме түсіріп дәріптеймін.»***

***(Ишая 63:7)***

Бір әннің сөздерінде «Иса — біздің Иеміз» деп айтылады, бірақ сіз бұл сөздердің шын мағынасы неде деп ойлап көрдіңіз бе? Бірінші ғасырдағы сенушілер бұл сөздерді және оның мағынасын өте жақсы түсінгені сөзсіз, өйткені Рим императоры Домициан өзін құдай деп жариялап, империяның қол астындағылардан оны құдай деп атауын талап етті. Бұл шын мәнінде саяси адалдық кепілі болды, бірақ Иса Мәсіхке сенушілер бұл әрекетке әлдеқайда көбірек мән берді. Олар бар болғаны ғибадатханаға барып, бір шымшым хош иісті зат ұсынып, «Қайсар эстин Куриос», яғни «Цезарь — біздің Иеміз» дегенді білдіретін сөздерді айтқаны жеткілікті еді. Содан кейін олар өздері қалаған кез келген жерге барып, ғибадат ете алатын еді. Алайда сенушілер Цезарьды Иеміз деп айтудан бас тартты, өйткені олар үшін бір ғана Ие болды – ол Иса Мәсіх.

 «Цезарь – біздің Иеміз» деп саяси қауіпсіздік жағында қалған оңайырақ болар еді. Хош иісті заттар мен мағынасыз сөздерден кейін олар бірге кездесіп, «Иса Мәсіх біздің Иеміз, Ол қабірден қайта тірілді» деп Құдайды мадақтай алатын еді, - дегенмен олар мұны істеуден бас тартты.

 Шындығында, бүгінде сенушілер дәл осындай қиын таңдаумен бетпе-бет келіп отыр. Иса Мәсіхтің соңынан еру біздің бүгінгі таңдағы өмір жолынан бас тарту дегенді білдіреді: «Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!» (Лұқа 9:23). Біреу: «Иса — менің Ием» дегенде, бұл шын мәнінде нені білдіреді? Бұған жауап бермес бұрын, сізге осы сөз туралы біраз мәлімет беруге рұқсат етіңіз.